Ke bolela bophelo bja mmakgonthe
Ke nna therešo ke imela ba maaka
Gobane ke nna makhura
Ke moetapele wa maleba
Ga ke segasege le bohwirihwiri
Pipamolomo ga e nyake le go mpona
Ke nna therešo ke sepela thwii!!!
Nna kgoši gare ga dikgoši
Ga ke na lebadi la bosodi le ga nnyane
Le ge o ka nnyakišiša o senya metsotso ya gago
Maaka ga a sepele leeto le le telele
Maaka ga a na boleng
Maaka ga a age motse
Maaka a bopa motho wa go se itshepe
Nnete e phela go ya go ile
Ditšhaba di a ntuma eupša ba palelwa go phela le nna
Malapeng monna le mosadi ba khutelane
Lerato la bofora ga se lona
Ba patlamelane ba ipitša gore ke ba lapa
Nokakgolo ya lerato e ya elela ka bokgabo.
Ruri, o tloga o le sebabola o phala le matšoba a naga.
Kgopolo ya ka e phela e fodile bjalo ka metse a sediba.
Ke kgona le go raloka papadi ya ka ya polelo.
Ka boledišana le lona lefase le ka le tsikiritla ka kgona go lokologa go ntšhetša leino la moseo.
Go realo la nkutulela diphiri le makunutu a lona.
Thuto Ke Lesedi